Mihai Rotaru a trasat obiectivul Universității Craiova: "Se poate"
Rivalele din Bănie și-au dat întâlnire pe stadionul "Ion Oblemenco" în etapa cu numărul 30 din sezonul regular al Superligii României. La finele celor 90 de minute, Universitatea Craiova a reușit să înregistreze toate cele trei puncte.
Mihai Rotaru a trasat obiectivul Universității Craiova: "Se poate"
După meci, Mihai Rotaru a avut o intervenție în direct la TV în care a vorbit, printre altele, despre obiectivul clubului pe care-l patronează, Universitatea Craiova.
Așadar, finanțatorul a precizat că vizează podiumul la sfârșitul sezonului în curs și că își dorește ca formația dirijată de Ivaylo Petev să câștige Cupa României.
"Noi ne uităm la podium. Iar Cupa României să o câștigăm! Se poate. La titlu putem să visăm, dar a doua zi trebuie să ne pregătim. Avem nevoie de constanță!", a spus Mihai Rotaru la televiziunea DigiSport.
FCU Craiova - Universitatea Craiova 1-2
Aurelian Chițu a deschis scorul în minutul 45+4, ca Alex Mitriță să restabilească egalitatea în minutul 70, iar Ștefan Baiaram să aducă victoria Universității Craiova șapte minute mai târziu.
Echipele de start
- FCU Craiova: Popa - Padula, Compagnucci, Lacroix, Mascarenhas - Achim, Albu - Baeten, Bauza, Bahassa - Chițu
- Universitatea Craiova: Popescu - Căpățînă, Screciu, Badelj, Bancu - Crețu, Mateiu, Mekvabishvili - Baiaram, Markovic, Mitriță
Urmăriți SPORT.RO și pe Google News